Bisera Alikadić - Wikipedia, slobodna enciklopedija

# Bisera Alikadić

### Sa Wikipedije, slobodne enciklopedije

Bisera Alikadić
rođena: | 8. februar 1939. Podhum, Bosna i Hercegovina

Bisera Alikadić je suvremena bosanska pjesnikinja, rođena 8. februara 1939. godine u Podhumu kod Livna.

## [uredi] Biografija

U književnosti jugoistočne Evrope Bisera Alikadić se javlja tokom sedamdesetih godina. Njen književni izraz zasniva se na konceptima moderne poezije i ne robuje klasičnoj bosanskoj književnoj tradiciji. Stih je uglavnom slobodan, a rima gotovo nezastupljena, tek u svrhu podešavanja cjelokupne melodije pjesme. Teme o kojima Bisera Alikadić najčešće piše su žena i samoća u velikom gradu. Njena poezija obiluje posebnim urbanim ugođajem, u kojima se skriva i određena kriza identiteta modernog društva kod nas s kraja sedamdesetih godina.

Objavila nekoliko knjiga poezije, a najznačajnije su: "Larva"" (1974), ""Pjesme (1988), "Dok jesam Ciganka" (1991), "Kraljica iz dvorišta" (1983/1995). Pet priča snimljeno je i emitovano na FTV u okviru Dječijeg programa. Na radiju su joj izvedene tri radio-drame: "Ljubavna priča", "Gniježđenje" i "Malo zvono". Pjesme su joj prevedene na engleski, njemački, francuski, makedonski, albanski, turski i talijanski.

Aktivan je član Društva pisaca Bosne i Hercegovine. Živi i radi u Sarajevu.

## [uredi] Bibliografija

### [uredi] Poezija

- "Intonacije" (sa Simhom Kabiljo i Tomislavom Šipovcem cjelina pod naslovom "Minijature"), Džepna knjiga, Sarajevo, 1959
- "Noć i ćilibar", Svjetlost, Sarajevo, 1972.
- "Kapi i Mahovina", Veselin Masleša, Sarajevo, 1975.
- "Drhtaj vučice", Svjetlost, Sarajevo, 1981.
- "Raspeće", Veselin Masleša, Sarajevo, 1986.
- "Pjesme" (izbor), Veselin Masleša, Sarajevo, 1988.
- "Dok jesam ciganka", Oslobođenje Public, Sarajevo, 1991.
- "Ne predajem se", Biblioteka Egzil-abc, Ljubljana, 1994.
- "Grad hrabrost", "City of courage", dvojezično, Međunarodni centar za mir, Sarajevo, 1995.
- "Pjesme ljestvice", (pjesme za djecu), Međunarodni centar za mir, Sarajevo, 1996.
- "Knjiga vremena", Sarajevo-Publishing, Sarajevo, 1999.
- "Voz do neba", (pjesme za djecu), Bosanska riječ, Sarajevo, 2000.
- "Ludi kamen", Vrijeme, Zenica, 2002.

### [uredi] Proza

- "Larva", roman, Prva književna komuna, Mostar, 1974.
- "Krug", roman, Prva književna komuna, Mostar, 1983.
- "Kraljica iz dvorišta", priče za djecu, Svjetlost, Sarajevo, 1983, 1995.
- "Tačkasti padobran", priče za djecu, Oslobođenje Public, Sarajevo 1991.
- "Sarajevska ljubavna priča", novela, Biblioteka Egzil-abc, Ljubljana, 1996.

## [uredi] Nagrade

- Odlikovana "Ordenom rada sa srebrnim vijencem" 1983. godine
- Dobitnica "Zlatnog broša za umjetnost" 1999. godine časopisa ŽENA 21
- Nagrada "Skender Kulenović" za najbolja književna ostvarenja u 2003. godini.

## [uredi] Vanjski linkovi

Wikicitat na bosanskom jeziku ima članak pod nazivom:
Bisera Alikadić

- Omnibus, intervju

Preuzeto sa: "http://bs.wikipedia.org../../../b/i/s/Bisera_Alikadi%C4%87_a310.html"

Kategorije: Žena | 1939 rođenja | Biografije, Bosna i Hercegovina | Bosanskohercegovačka književnost | Livno | Bosanskohercegovački pisci

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Hrvatski